sodann eine elnleitung (bl. 4 — 8.): 



Proloa-ue sur le Hure de V Instruction cTung jeune prince ä se bien gou- 

 uerner enuers dieu et le monde. 

 Pour acquerir honneur et bonne renommee un vaillant chenalier 

 des marches de Picardie se tira jadis es parties de Prusse et de Lyfland, 

 et tant y fut que luy sembla que par honneur s'en pouoit departir. si 

 monta en mer au port de Daurich en Prusse, pour retourner en son pais. 

 mais sur la mer lui prist ung si grant et horrible tourment que, pour 

 sauuer luy et sa nef, conuint arriuer ou royaulme de Norweghe , au port 

 de Mastrant, qui est ung Heu ä present desert et mal habite de gens, ia 

 soit ce que anciennement s'en treutie es croniques qu'ilz furent si habon- 

 dans en peuble que par leur force et puissance ilz conquirent le pais 

 de Normendie. et en ce port de Mastrant, en attendant vent prouflitable, 

 demoura le dit cheualier ung grant espace de temps, durant lequel il ala 

 ung jour visiter ung petit priore assez pres de ce port, fonde en l'onneur 

 et reuerence de Monseigneur Saint Olphe, qui est saint fort requis et 

 adoure ou dit royaulme de Norweghe. or aduint que en luy pourmenant 

 par ceste eglise, son clerc, qui bien sauoit la langue du pais, reguarda 

 ou crucs d'ung mur, oü il trouua ung quahier de parchemin, escript en 

 mauuaise lettre et effacie, lequel quahier il leut au mieulx qu'il peust. 

 et quant il ot leu, il dist ä son maistre qu'il auoit trouve ung extrait de 

 cronique, comme il luy sambloit, ouquel, selon son aduis, auoit de 

 beaulx enseignemens. adonc le cheualier luy commanda qu'il le trans- 

 latast d'Alemant en Francoys; dont il s'excusa pour ce qu'il n'entendoit 

 pas bien au vray le lnngaige, et que la lettre est si souillie et plance 

 que ä grant paine le pouoit on lire, et que bonnement ne le sauoit trans- 

 later qu'il ne fust moult incorrect. neantmoins, pour obeir, il le translata 

 au mieulx qu'il peust. et ainsy, en passant temps, en la parfin dieu leur 

 enuoya sy bon vent que en peu de temps apres ilz aniuerent sauuement 

 au pais de Flandres. et contenoit le dit quahier ce qui s'ensuit. 



l'an mil ijc xxxi, apres la mort du vaillant roy Kuthegheer, qui tant 

 fut preudomme cremu et redoubte, regna son fils Ollerich, beau prince, 

 hardy aulx armes, homme de beau personnaige , gracieux entre dames, 

 lequel ot moult de guerres en son temps ; ä l'occasion de quoy et de son 

 legier gouuernement voluntaire il traueilla ses subgetz en maintes manie- 

 res, dont il estoit fort blasme et reprins des preudommes de son 

 royaulme. et enuiron le age de xxx ans il se maria ä une dame nommee 

 Lutegaer, fille au roy de Poulaine, dame notable, saige, gracieuse et de 

 belies meurs, de laquelle il ot plusieurs enfans, dont l'aisne fut nomme 

 Rudolph, qui en son temps fut bon prince et droituiier , bien ame-de ses 



